b'\n_START_ARTICLE_\nTehiskooslus\n_START_PARAGRAPH_\nTehiskooslus ehk kultuurkooslus on inimese poolt ja enamasti v\xc3\xb5\xc3\xb5rliikide kasutamise abil oluliselt \xc3\xbcmber kujundatud biots\xc3\xb6noos. Tehiskooslusteks on n\xc3\xa4iteks p\xc3\xb5llud ja enamasti aiad, sageli ka linnade pargid v\xc3\xb5i haljasalad. Tehiskoosluste loomisel tihti teisaldatakse muld v\xc3\xb5i t\xc3\xb6\xc3\xb6deldakse seda mehaaniliselt ja keemiliselt, muutes nii suurel m\xc3\xa4\xc3\xa4ral mullaelustikku. Taimed enamasti kas k\xc3\xbclvatakse v\xc3\xb5i istutatakse._NEWLINE_Kui aga majandatakse v\xc3\xb5i kujundatakse p\xc3\xa4rismaise elustikuga kooslust, siis pole tegu tehiskoosluse, vaid p\xc3\xa4randkooslusega. Seega puisniidud, looduslikud aiad v\xc3\xb5i p\xc3\xa4rismaiste puude ja p\xc3\xb5\xc3\xb5sastega pargid v\xc3\xb5ivad olla p\xc3\xa4randkooslused ja mitte tehiskooslused.'